Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Жамбаачүлтэм  **Ургийн овог:** Хонгор хүүхэн  **Нэр:** Эрхэсхулан  **Хүйс:** Эрэгтэй |
| **1.2** | **Нэр дэвших тухай хүсэлт гаргаж буй албан тушаал** |
| Шүүхийн ерөнхий зөвлөлийн гишүүнд |
| **1.3** | **Иргэний харьяалал**  Монгол Улсын иргэн мөн үү/тийм эсхүл үгүй/. |
| Тийм |
| **1.4** | **Насны дээр хязгаар**  Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| Үгүй |
| **1.5** | **Улс төрийн болон намын удирдах албан тушаал**  Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.6** | **Шүүгчийн албан тушаал**  Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.7** | **Шүүхийн ерөнхий зөвлөлийн гишүүн**  Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.8** | **Шүүхийн сахилгын хорооны гишүүн**  Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.9** | **Шүүхийн захиргааны байгууллагын ажилтан**  Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.10** | **Хуульч**  Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Тийм /Өмгөөлөгч/ |
| **1.11** | **Өмгөөлөгч**  Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Тийм  2003 оноос Монголын Өмгөөлөгчдийн Холбооны гишүүн.  Өнөөг хүртэл өмгөөлөгчөөр тасралтгүй ажиллаж байна. |
| **1.12** | **Прокурор**  Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.13** | **Эрүүгийн хариуцлага**  Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй |
| **1.14** | **Сахилгын шийтгэл**  Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| **Чухалчлах зурвас.** Үндэслэлээ бичих /дурдах/ бус, үндэслэлээ тайлбарлаарай гэсэн, түүнчлэн үүнийгээ тодорхой, ойлгомжтой бич гэсэн тул мэргэжлийн хэллэгээс аль болох зайлсхийж, иргэд хоорондын энгийн ойлголтын төвшинд буулгахыг чухалчлав.  **Нэр дэвших үндэслэлийн тухай тайлбар.** Би одоо 52 настай, хорь гаруй жил хуулийн сургуулийн багш хийж байгаа билээ. Ардчилал чөлөөт зах зээлд шилжсэн он жилүүдээс Монголын ард түмэн шударга ёсыг хүсэж, түүний хэмжүүрийг шүүхийн үйл ажиллагаатай холбон, шүүхийг шударга ёсыг тогтоогч хэмээн харж байгаа хэдий ч өнөө хир энэхүү итгэл найдвар талаар болсон төдийгүй “шударга бусын хонгил” хэмээх биет үл үзэгдэгч бодитой оршдог нь тодорхой болов. Үүнтэй хамт миний залуу насны дийлэнх хэсэг өнгөрч байна. Талаар болсон итгэл найдварын нэг нь минийх байсныг дурдах нь илүүц бөгөөд олон жилийн минь хөдөлмөр, зүтгэлийн үр дүн санасан хэмжээнд хүрээгүйд сэтгэл гонсойх болсноо нуух юун. Сүүлийн үед ичих ч сэтгэл төрөх болов. Энэ нас бол ухаарах, бодролын нас ажээ. Би багшдаа зүгээр ч үгүй хуулийн багш, бүр их сургуулийн тэр дундаа МУИС-ийн Хууль зүйн сургуулийн багш, тэгээд шүүгч, прокуророор бэлтгэгдэж буй оюутнуудад мэргэжлийн хичээл заадаг багш гээч..., хуулийн мэргэжлийг анх өдрийн ангиар элсэн суралцаж бакалавр, дараа нь магистр, улмаар докторын зэрэг хамгаалж цөөнгүй оюутан шавь нартаа мэддэг чаддаг бүхнээ хуваалцсан билээ. Тэдэнд би хуульч мэргэжлийн ач холбогдол, онцлогийг *“математикийн шинжлэх ухаанд “томьёо” хэмээх тулах цэгийн тусламжаар үнэний нотолгоо хийхийг шаарддаг бол хууль зүйн шинжлэх ухаанд зарим нөхцөлд тулах цэггүй атлаа үнэнийг хүлээн зөвшөөрүүлэх шаардлага тулгардаг, үүгээрээ агуу...”* гэж тайлбарлаж[[1]](#footnote-1) байснаа санаж байна. Миний хувьд сургалтын төвшинд оюутны мэдлэг, ур чадварыг хөгжүүлэх хичээл зааж, харин ёс зүйтэй, шударга байхыг чухалчлан захиснаар л үүргээ биелүүллээ гэж үзэж байв. Угаасаа хууль зүйн их дээд боловсролын сургалтын хөтөлбөр үүгээр л хязгаарлагддаг юм.  Мөн өмгөөлөгчийн хувьд хардлага, сэрдлэг тээсэн олон арван үйлчлүүлэгч нартаа “та тайван бай хуйвалдаан, тохиролцоогоор шийдэгдчихдэг хэрэг гэж байхгүй, хууль ёсонд нийцсэн эсэхийг олон арван шат дамжлагаар нягтлан шалгаж байж шийдэх учраас нэгэн дээр эс ч, нөгөө дээр шударгаар шийдэх нь дамжиггүй, хууль ёс, төр улс гэж байдаг” хэмээн ухуулан тайвшруулж, заримыг нь зэмлэх хэмжээнд хүртэл шүүх, хуулийн тогтолцоогоо хамгаалж ирсэн билээ. Гэтэл юу болов, хуульчдын бүлэглэл, хүний эрх, хууль, шударга ёсыг уландаа гишгэж, хувийн эрх ашгийн үүднээс юу ч хийж болдгийг өнөөгийн бодит жишээ нотлон харуулав. Тэдэн дунд мэргэжил нэгт эрхэм нөхөд, манай салбартаа нэр хүнд бүхий ахмадууд, тэр ч бүү хэл нөгөө оюутнуудын минь нэр ч холбогдсон байхыг үзлээ. Нэрт яруу найрагч Б.Лхагвасүрэн агсны *“Аав нь хүүгээ согтуу явахыг харлаа, азгүй хүнээ би, Аманд багтдаг байсан тэр хөөрхөн хөл нь агуу орчлонг онож ядан дэнжигнэнэ”* хэмээх мөрүүд өөрийн эрхгүй санагдана. Би оюутнууддаа хичээл заагаад, төгсгөөд мөн хууль зүйн туслалцаа хүссэн иргэдэд өмгөөллийн үйлчилгээ үзүүлээд л яваад байсан маань хангалтгүй байж, энэ болохгүй, бүтэхгүй байдалтай би тэмцэх ёстой, хувь нэмрээ оруулах учиртай, зүтгэх хэрэгтэй байж, иргэн бүрийн хүчин чармайлтаас л улс орны хөгжил, ирээдүй шалтгаалдаг хойно.  Хамгийн гол нь төр засгаас Үндсэн хуулийн хүрээнд цөөнгүй өөрчлөлт хийсэн нь хууль шүүхийн байгууллагыг өөрчлөлт, шинэчлэлт хийх тохироог бүрдүүлж байна. Үүний нэг нь Шүүхийн тухай хуулийн өөрчлөлт бодит хөрсөн дээрээ бууж чадвал шинэчлэлт болохоор харагдаж байна. Хууль хэдий сайн ч түүнийг хэрэгжүүлж чадах мэдлэг, ур чадвар, сэтгэл зүрхгүй мэргэжилтэн, албан тушаалтнууд байвал явахгүй. Тиймээс шүүхийн өөрчлөлт, шинэчлэлт нь эцсийн дүндээ хууль хэрэгжүүлэх шүүгч нарын зөв, шударга байдлаас шалтгаална. Шүүхийн Ерөнхий Зөвлөл нь Монгол Улсын Үндсэн хуульд зааснаар шүүгчийн хараат бус, бие даасан байдлыг хангах зорилго бүхий шүүгч нарыг шилж сонгох үүрэгтэй байгууллага мөн. Зөв шилэлт, сонголт, шударга шалгаруулалтаас л шударга хүн гарч ирэх болов уу, тиймээс энэ шалгаруулалтыг мөн л зөв, шударга хүмүүс л явуулах учиртай. Иймд Шүүхийн Ерөнхий Зөвлөл болон Шүүхийн Сахилгын хорооны гишүүд энэ шаардлагыг л хангасан хүмүүс байгаасай билээ хэмээн ханцуйдаа залбирах юм. Энэ хүмүүсийг сонгож авахаас л энэ хуулийн хэрэгжилт, цаашдын шүүхийн шинэтгэлийн эхлэл шалтгаалах болно. *“Эх нь булингартай бол адаг нь булингартай”* гэдэг үгийг санахад илүүдэхгүй. Эдгээр байдлыг эргэцүүлэн тунгаасны эцэст би, зөвлөлийн гишүүнд нэр дэвшвэл яасан юм бэ гэж бодсон хэрэг. Гэхдээ надаас илүү зохих шаардлагыг хангасан, энэ үйлст чин шударгаар зүтгэх олон хуульчид бий нь эргэлзээгүй бөгөөд тэднийг дэвшиж буй нөхцөлд талархан дэмжиж, өрсөлдөөнөөс үлдэхэд огтхон ч харамсахгүй болохоо илэрхийлэхийг хүсэж байна. Ийнхүү дээр дурдсаныг хураангуйлж, миний дэвших болсон үндэслэл гэвэл;  Хууль тогтоогчийн холбогдох хуулийн шинэтгэл, үзэл баримтлал нь хууль, шүүхийн талаарх миний хүсэл зоригтой нийцэж, шүүхийн шинэтгэлийг хэрэгжүүлэх бодит ажлыг хийж болох боломж, сэдлийг надад төрүүлж байна.  Нэр дэвших болсон албан тушаалын ажил үүрэг нь миний хувьд их сургуульд эрүүгийн процессын хичээл зааж, шүүхийн шатанд эрүүгийн хэргийг үнэн бодит байдлыг тогтоох асуудлаар эрдмийн зэрэг хамгаалсан бүтээл, онолын сурах бичиг, эрдэм шинжилгээний өгүүлэл, илтгэлүүдийн маань сэдэвтэй, түүнчлэн ажлын туршлага, мэдлэг чадварт маань тодорхой хэмжээгээр нийцэж байна гэж үзсэн.  Түүнчлэн тус албан тушаалтанд тавигдах хуулийн шаардлага нь үнэнч итгэлтэй байдал, шударга, зарчимч чанарыг эрхэмлэж ирсэн үнэт зүйлтэй минь тохирч байна. Гэхдээ энэ миний хувийн л бодол.  2015 оноос Хууль зүйн сургуулийн Практик сургалтын төвийн эрхлэгчээр ажиллахдаа оюутны үйлдвэрлэлийн дадлагыг удирдан тэдний мэргэжлийн ур чадвар, хуульчийн ёс зүй, хандлагыг төлөвшүүлэх үндсэн сургалтыг хариуцаж, энэ хугацаанд практикийн байгууллагууд нэн ялангуяа анхан болон давж заалдах шатны шүүхийн байгууллагуудтай нягт хамтран ажиллаж ирсэн туршлага минь өнөөгийн шүүхийн байгууллагын алдаа оноо, ололт амжилтыг мэдрэхийн зэрэгцээ тус байгууллагад цаашид хийх зүйл бийг сануулдаг.  Хорь гаруй жил төгсгөн гаргасан шавь нараа хэн нь хэн болохыг мэдэхийн зэрэгцээ, ажил албан тушаал түүнийг хэрхэн өөрчилснийг судлах боломж, улмаар шүүгч шилж, сонгох ажлын арга зүй, арга барилд онол, практикийн үндэслэлтэйгээр хандах хандлагыг бий болгох замаар шударга, ёс зүйтэй шүүгчдийн хамтлагийг бүрдүүлж, улмаар **“ёс зүйн хувьсгал”**-ыг шүүхээс эхлүүлэхийг хичээнэ.  Шүүгчийн албан тушаалын ажил мэргэжлийн онцлогийг харгалзан шүүгч нарыг шилж сонгоход мэдлэг, ур чадварын зэрэгцээ унаган зан төлөв, ёс суртахууны төлөвшилтийг онцгойлон анхаарах тухайлбал, Герман зэрэг хөгжингүй орнуудын туршлагыг харгалзаж, суурь хүмүүжил, өсөж төрсөн орчин нөхцөл, хувь хүний хандлага, харилцаа, оюутан ахуйн хөгжил, төлөвшилтийг судлах замаар **“зөв хүн”**-ийг сонгох шилдэг тогтолцоог бий болгохын төлөө ажиллана.  Шүүгч нарын эрх ашиг бол тэднээс ажил үүргээ үнэнч шударгаар, хараат бусаар гүйцэтгэх баталгаа мөн тул тэдний эдийн засаг, хууль эрх зүйн баталгааг олон улсын жишигт хүргэх, энэ хүрээнд шүүгч, шүүхийн байгууллагын санал бодлыг сонсож хамтын ажиллагааг шинэ шатанд гарган аль болох нягтарч, ойр ажиллах нь Үндсэн хуулиар хүлээсэн үүргээ зохих ёсоор биелүүлэх нөхцөл мөн. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| 2013 он МУИС Хууль зүйн сургууль Доктор  1997-1999- МУИС Хууль зүйн сургууль магистр  1993-1997- МУИС Хууль зүйн сургууль бакалавр |
| **3.2** | **Эрх зүйч мэргэжлээр ажилласан байдал**  Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:  -албан тушаалын нэр, ажлын газрын хаяг, ажилласан хугацаа;  -ажлын байрны тодорхойлолтын гол агуулга;  -удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| 1. 2015 оноос 2021 МУИС-ийн ХЗС-ийн Практик сургалтын төвийн эрхлэгч 2. 1999-2015 хүртэл эрүүгийн болон нийтийн эрх зүйн тэнхимд багш 3. 1998-1999 дагалдан багш   Хаяг: СБД, НҮБ-ийн гудамж-17, МУИС-ийн хичээлийн 3Б байр  Гол агуулга: Үйлдвэрлэлийн дадлагыг зохион байгуулах, Клиник сургалтыг зохион байгуулах |
| **3.3** | **Эрх зүйчээс бусад мэргэжлээр эрхэлсэн ажил**  Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| Үгүй |
| **3.4** | **Хууль зүйн өндөр мэргэшил**  Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.  -үйл ажиллагааны нэр, эрхэлсэн газар, хугацаа;  -үйл ажиллагааны гол агуулга;  -үйл ажиллагааны үр дүн, түүний жишээ;  -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -хэвлэгдсэн бол эх сурвалжийн ишлэл, түүний хуулбар. |
| 1. 20 гаруй жил Хууль зүйн их, дээд сургуульд бакалавр, магистр, докторын түвшний хичээл заасан.   Удирдсан албан тушаалтан: Хууль зүйн сургуулийн үе үеийн захирлууд, тэнхимийн эрхлэгчид   1. Сэтгүүлийн редакцын гишүүн      * Хууль ёс сэтгүүлийн редакцын гишүүн 2020   Хууль зүйн эрдэм шинжилгээний өгүүллийг хянан магадлах, үнэлгээ тооцох, тэнцсэн судалгааны бүтээл сэтгүүлд хэвлэгдэнэ. Жишээ нь: “Хууль дээдлэх ёс” сэтгүүл 2020 оны №4 цуврал 79 дугаарт “Гэмт хэрэг үйлдсэн өсвөр насны хүнд хүлээлгэх ялын бус эрүүгийн хариуцлагыг боловсронгуй болгох нь” өгүүллийг хянасан.  Хамтран ажиллагсад: Редакцын бусад гишүүд /хавсаргасан баримтаас үзнэ үү./   * МУИС-ийн Эрх зүй сэтгүүлийн редакцын гишүүн 2018-2021   Хууль зүйн эрдэм шинжилгээний өгүүллийг хянан магадлах, үнэлгээ тооцох, тэнцсэн судалгааны бүтээл сэтгүүлд хэвлэгдэнэ.  Хамтран ажиллагсад: Редакцын бусад гишүүд /хавсаргасан баримтаас үзнэ үү./   1. Эрүүгийн процессын хуулийн төслийн ажлын хэсгийн гишүүн /Хууль зүйн байнгын хороо/ 2019 он   “Төрөөс авилга, албан тушаалын гэмт хэрэгтэй тэмцэхэд баримталж буй ялын бодлого, хөөн хэлэлцэх хугацаа, эрүүгийн хариуцлагын үр нөлөө, холбогдох хууль тогтоомжийн хийдэл, зөрчил болон хууль хэрэглээний нөхцөл байдлыг судалж, ял завшуулахгүй байх, хариуцлагыг чангатгах талаар санал, дүгнэлт гаргах үүрэг бүхий ажлын хэсэг”-ийн гишүүдэд мэргэжил, арга зүйн туслалцаа үзүүлэх, мэдээллээр хангах чиг үүрэг бүхий ажлын дэд хэсэгт ажилласан.   1. МУИС-ийн Эрдмийн зөвлөлийн гишүүн 2018-2021 2. МУИС-ийн Хууль зүйн сургуулийн дотоод төсөл: “Эрүүгийн процессын эрх зүйн хөгжлийг боловсронгуй болгох нь” /2018 он/төслийг удирдаж хэрэгжүүлсэн.   Эрүүгийн байцаан шийтгэх эрх зүйн судалгаа хийх, судалгааны үр дүнд их дээд сургуулийн сурах бичиг боловсруулж, хэвлүүлсэн. Мөн хуулийн төсөлд санал өгсөн.   1. 2003 оноос хойш өмгөөлөгчөөр тасралтгүй ажиллаж 2016 онд МХХ-ны “Оны шилдэг хууль зүйн зөвлөх”-өөр шалгарсан.   Төлбөрийн чадваргүй иргэдэд хууль зүйн зөвлөгөө, туслалцаа үзүүлэх үйлчилгээ. Тухайн хичээлийн жилд МУИС-ийн ХЗС-ийн Клиникч оюутнуудыг удирдаж төрийн болон төрийн бус байгууллагын хамтын ажиллагааны хүрээнд цахимаар 486, зөвлөгөө өгөх байраар 1309 хүнд хууль зүйн туслалцаа үзүүлж ажилласан. Иргэдийн эрх зүйн боловсролд зориулж Эрх зүйн туслалцаа гарын авлагыг бичиж, нийслэл болон хөдөө орон нутгийн 300 орчим иргэдэд үнэ төлбөргүй түгээсэн.   1. Эрүүгийн Процессын хуулийн төслийн ажлын хэсгийн гишүүн /Хууль зүйн яам/ 2016 он   Эрүүгийн хуульд нэмэлт, өөрчлөлт оруулах, Зөрчлийн тухай хуульд нэмэлт, өөрчлөлт оруулах, Эрүүгийн хэрэг хянан шийдвэрлэх тухай, Хууль сахиулах ажиллагааны тухай хуулийн төслүүдийг боловсруулах ажлын хүрээнд хуулийн төслийн үзэл баримтлал боловсруулах, зөвлөх үүрэг гүйцэтгэх, шинэчлэн боловсруулсан төслийг хянах байр суурьтай оролцсон.   1. Клиник сургалтын төвийг хариуцан тус төвийн эрхлэгчээр ажилладаг. /2015-2021/   Онолын мэдлэгийг практикт хэрэглэх мэргэжлийн ур дүй, дадал чадварыг хөгжүүлэх, төлбөрийн чадваргүй иргэдэд үнэ төлбөргүй хууль зүйн туслалцаа үзүүлэх, оюутны нийгмийн оролцоог нэмэгдүүлэх, хуульч мэргэжлийн ёс зүйн хандлага төлөвшүүлэх гол үүрэгтэй.   1. Ажиллах хугацаандаа цөөнгүй сурах бичиг, эрдэм шинжилгээний бүтээл хэвлүүлсэн.   Нийгмийг соён гэгээрүүлэх, хууль зүйн шинжлэх ухааныг хөгжүүлэх, их дээд сургуульд суралцагчдад эрх зүйн боловсрол олгох, Монгол Улсад эрх зүйн шинэтгэлийг хийх, онол арга зүйн үндэслэлийн талаар судалгаа, эрдэм шинжилгээний ажил хийсэн. Тухайлбал “Эрх зүйн зөвлөгөө” цуврал нь өөрийн бүтэц агуулгаараа оюуны бүтээлд тооцогдсон.  Хууль зүйн их, дээд сургуулийн оюутан, суралцагчдад зориулан гарын авлага, сурах бичиг 16, судалгаа, онол эрдэм шинжилгээний бүтээл 30 гаруйг хэвлүүлсэн.   1. Багшлах хугацаандаа олон тооны хөтөлбөрийн шинэчлэл хийж, улсад Хууль зүйн дээд боловсролын сургалтад анх удаа Мэргэжлийн магистрын дадлагын хөтөлбөрийг шинээр боловсруулж, нэвтрүүлсэн.     2016-2018 оны хичээлийн жилүүдэд тус хөтөлбөрийн дагуу 140 мэргэжлийн магистрын үйлдвэрлэлийн дадлагыг гардан удирдаж, амжилттай хамгаалуулсан. |
| **3.5** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.  -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана.  -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| Монголын Хуульчдын холбооны Магадлан итгэмжлэх хорооны гишүүн /Их дээд сургуулийг магадлан итгэмжлэх/ 2014 оноос  Монголын Залуучуудын холбооны Хяналтын зөвлөлийн гишүүний сонгуульт ажил хийж байсан.  Монголын Өмгөөлөгчдийн холбооны гишүүн 2003 оноос |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**  -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| **Эрдэм шинжилгээний өгүүлэл**   1. **“**Эрүүгийн хэрэг үүсгэх ажиллагаа нь хүний эрхийг хангах, хамгаалах ажиллагаа болох нь” Эрх зүй сэтгүүл 2000 он, №1 2. “Боловсролын шинэчлэлийн асуудал” Эрх зүй сэтгүүл 2000 он, №2-3 3. “Номын хүрдэн дэх нотолгоо ба мэтгэлцээний солбицол” Монголын төр эрх зүй сэтгүүл 2002 он, №3 4. “Ардчилал ба мэтгэлцэх ёс” Монголын төр эрх зүй сэтгүүл 2003 он, №4 5. “Дотоод итгэл ба ЭБШ ажиллагаа” Монголын төр эрх зүй сэтгүүл 2008 он, №1 6. “Мэтгэлцээн ба ЭБШ ажиллагаа” Хууль дээдлэх ёс сэтгүүл 2009 он, №2 7. “ЭБШ ажиллагаан дахь өмгөөлөгчийн оролцоо” Эрх зүй сэтгүүл 2010 он, №1-2 (18-19) 8. “Шүүхийн мэтгэлцээн ба шүүмжлэлт рационализм” Эрх зүй сэтгүүл 2011 он, №1(20) 9. “Historical overview of the criminal procedure of Mongolia” БНСУ-ын Куукминий их сургуулийн эрдэм шинжилгээний сэтгүүл Kookmin Law Review.Legal Research Institute. Kuukmin University. Seoul. Korea Vol.XXV, №2(2012) 10. “Эрүүгийн байцаан шийтгэх албадлагын арга хэмжээ ба өмчийн халдашгүй эрхийн талаарх зарим байдал” Монголын төр эрх зүй сэтгүүл 2012 он, №2 11. “Эрх зүйн зарчмыг шинээр авч үзэх онолын зарим хандлага” Монголын төр эрх зүй сэтгүүл 2012 он, №4 12. “Хэргийн байдлыг тал бүрээс нь бүрэн бодитойгоор тогтоох зарчмын уг сурвалж учир холбогдол” Эрх зүй сэтгүүл 2012 он, №1-2 13. “Эрүүгийн процессын үнэн” Эрх зүй сэтгүүл 2013 он, №1 14. Үнэний үзэл баримтлал шүүн шийдвэрлэх ажиллагаанд илрэх нь Эрх зүй сэтгүүл 2013 он, №4 15. Шүүн шийдвэрлэх ажиллагааны онол, арга зүйн асуудал Эрх зүй сэтгүүл 2014 он, №4 16. Эрүүгийн шүүн шийдвэрлэх ажиллагааны үнэн бодит чанар Шударга ёсны хэмжүүр 2015 он, №1 17. Legal development of Mongolian Criminal Procedure Law The National Development and Legal Collaboration of Northeas Asia 2015, Changchu 18. Монгол Улсын эрүүгийн процессын эрх зүйн хөгжил, орчин үе Эрх зүй сэтгүүл /Монгол Улсын хууль зүйн шинжлэх ухаан: Өнөө ба ирээдүй/ 2015 он тусгай дугаар 19. “Монголын эрүүгийн процесст үнэний судалгаа үгүйлэгдэж байна уу?” Монголын төр, эрх зүй сэтгүүл 2015.№2 20. Шүүн шийдвэрлэх ажиллагаан дахь алдаа Эрх зүй сэтгүүл 2016 он, №1 21. “Нотолгооны эрх зүй дэх хуулийн шинэтгэлд юуг анхаарах вэ” Эрх зүй сэтгүүл 2016 он, №4 22. “Хууль зүйн клиник: Про боно – асуудал, шийдэл” Эрх зүй сэтгүүл 2018 он, №1 23. Эрүүгийн хэрэг хянан шийдвэрлэх ажиллагааны зарчим: Хэрэглээний зарим асуудал Эрх зүй сэтгүүл 2019 он, №2 24. Legal development outlook for Mongolian criminal law procedure “NUM law review” 2019 он, special volume №3 25. “Legal clinical education in Mongolia” “Daegu Law Review” сэтгүүл 2019 он, №2     **Ном, сурах бичиг, тайлан, илтгэл**   1. Бизнесийн эрхзүй /Мэтгэлцэх зарчмын мөн чанар/ (хамтын бүтээл) УБ 2002 2. Монгол Улсын Эрүүгийн байцаан шийтгэх эрх зүй-1 (хамтын бүтээл) 2007 3. Монгол Улсын Эрүүгийн байцаан шийтгэх эрх зүй. Сургалтын иж бүрэн гарын авлага-2 (хамтын бүтээл) 2007 4. Монгол Улсын Эрүүгийн байцаан шийтгэх хуулийн тайлбар(хамтын бүтээл) УБ 2009 5. Хууль зүйн бодлого бодох аргачлал (хамтын бүтээл) УБ 2010 он 6. Монголын төр эрх зүй (эмхэтгэлд) УБ 2010 он 7. Хууль зүйн бодлого бодох аргачлал (хамтын бүтээл) УБ 2011 он 8. Нийтийн болон хувийн өмчийн эрх зүйн тулгамдсан асуудал (эмхэтгэлд) УБ 2012 он 9. Өмгөөлөл судлал (эмхэтгэлд) УБ 2012 он 10. Процессын эрх зүй. Тайлбар толь (хамтын бүтээл) УБ 2013 он 11. Процессын эрх зүй. /онол, туршлага/(хамтын бүтээл) УБ 2014 он 12. Эрүү, эрүүгийн процессын эрх зүй (хамтын бүтээл) 2014 он 13. “Эрх зүйн зөвлөгөө” – Хувийн эрх зүй, гарын авлага УБ 2017 он 14. Эрүүгийн процессын эрх зүйн үндсэн асуудал УБ 2018 он 15. “Эрх зүйн зөвлөгөө” – Нийтийн эрх зүй, гарын авлага УБ 2018 он 16. “Эрүүгийн хууль тогтоомжийн хэрэглээ- I, II” (Эрүүгийн процессын эрх зүй) 2019 он 17. Удирдаж хамгаалуулсан магистр 5 2010-2015 18. Дотоодын магадлан итгэмжлэлийн өөрийн үнэлгээний тайланг бичилцсэн МУИС-Хууль зүйн сургууль, Хөтөлбөр хэрэгжүүлэх орчин, технологийн нөхцөл 19. “Хууль зүйн клиник боловсролын хөгжил, практик” илтгэл Практикт тэмүүлсэн он, жилүүд 2019 он |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Өөрийн нэр: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Гарын үсэг: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Он, сар, өдөр: . . . . . . . . . . . . . . . . . . . . . . . . . . . . . . . . .

1. Математикчид бол мундагууд учир нь тэд “толгойтой” тоо боддог, томьёо хэмээх тулах цэгийн тусламжтай аливаа шийдэгдээгүй асуудлыг нээж, нотолж, үнэний баталгааг хийх замаар ШУ-г хөгжүүлдэг, хуульчид бид нотлох баримт хэмээх тулах цэгийн тусламжтайгаар үйл явдлын бодит үнэнийг нотлон тогтоож, хүний эрх ашгийг хамгаалдаг билээ. /Ж.Э/ [↑](#footnote-ref-1)